हिन्दू परम्पराअनुसार सृष्टिको सुरुदेखि नै गाईलाई परोमपयोगी मित्र, संरक्षक एवं सहयोगीको रुपमा व्याख्या गरिएको र गाईलाई सर्वदेवस्वरुप पूजन गर्दै आइएको छ । गाईलाई मातालक्ष्मी एवं धरतीसमेतको रुपमा पुजिन्छ । प्राचीनकालदेखि नै गाईको दूधमात्र होइन, गोबर एवं मूत्रको पूर्ण प्रयोग भइरहेको छ । यो दिन गाईको पूजा गर्ने, माला लगाइदिने एवं गाईलाई मनपर्ने खानेकुरा दिइन्छ । आजकल सामाजिक कार्यको निम्ति पनि देउसी, भैलोबाट रकम संकलन गरिन्छ । केही रुपमा देउसी भैलोको मौलिक रुप हराएर आजकल तडकभडकसहितका आधुनिक गीतहरु गाइन थालिएको छ ।
